पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के रेड़वा गांव में मंगलवार को अहले सुबह लगभग तीन बजे के आसपास एक जंगली हाथी ने दो लोगों के मकान को ध्वस्त कर दिया। जानकारी के मुताबिक गांव रेड़वा बड़काटोली में कोके बरला और रेड़वा गंझुटोली में चेरे मुंडा के मकान को एक जंगली हाथी ने बारी-बारी से ध्वस्त किया। ग्रामीणों द्वारा हो-हल्ला व शोर मचाए जाने के बाद वह जंगली हाथी बसिया क्षेत्र के बोड़ेकेरा जंगल की ओर चलता बना। बताया जा रहा है कि इस मकान को हाथी द्वारा जब तोड़ा जा रहा था उस दौरान मकान मालिकों ने सपरिवार घर से बाहर भागकर अपनी जान बचाई।
इधर मंगलवार की सुबह पौ फटते ही ग्रामीणों ने सबसे पहले कामडारा के झामुमो प्रखंड अध्यक्ष रौशन तोपनो को इसकी सूचना दी। इधर घटना की खबर मिलते ही बसिया वन प्रमंडल के वनकर्मी लिबनुस कुल्लू, भीखराम उरांव, नवल किशोर व राकेश मिश्रा ने गांव रेड़वा पहुंचने के बाद स्थिति का मुआयना किया और ग्रामीणों के बीच सुरक्षा के दृष्टिकोण से टॉर्च व पटाखे का वितरण किया।वहीं पीड़ित परिवार से कहा कि बसिया वनपाल और सीओ के नाम से एक आवेदन तैयार करें और स्थानीय मुखिया, वार्ड से सत्यापित करने के बाद जमा करें, ताकि विभाग की ओर मुआवजा को लेकर विचार किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn